To je ESOcast!
Vrhunska znanost in življenje v zakulisju ESO,
Evropskega južnega observatorija.
Epizoda 85: Chile Chill 7 - "Obiskovalci puščave"
Puščava Atakama v Čilu
je ena najbolj suhih pokrajin na svetu.
To je raj za profesionalne astronome,
ki uporabljajo ESO-jeve teleskope.
Nekateri izmed najzmogljivejših svetovnih instrumentov
za astronomske raziskave so prisotni tukaj.
Čeprav je ta kraj negostoljuben,
pride v ta čarobni del sveta veliko obiskovalcev.
Tu lahko ljudje stojijo pred vrati v vesolje,
gledajo Sončev zahod in čakajo na noč.
Presenetljivo nočno nebo doda svoj čar
znanstvenim raziskavam, ki jih izvajajo tukaj.
Fotograf Babak Tafreshi
se zatopi v čisto lepoto tega kraja.
ESO-jev Foto-veleposlanik Petr Horálek
se čudi puščavi podobni Marsovi pokrajini.
Astronom Yuri Beletsky
ima dovolj časa, da stoji in strmi.
Legendarna rock zvezda in astrofizik Brian May
je obiskal to izredno mesto.
V observatorijih so počaščeni tudi obiskov
lokalnih živalskih vrst.
Divja lisica ima težko življenje v puščavi.
Vikunje in gvanake, puščavske kamele,
gredo mimo ESO observatorijev.
Puščavske osle pogosto najdemo, ko se pasejo ob cesti.
Dolgonoga kura raziskuje puščavsko pokrajino.
Močvirska uharica straži ponoči
in boječi glodalci viscachaji iščejo hrano.
Nazadnje pa še nebesni obiskovalci — kometi...
ki se prikažejo na spektakularnem nebu nad ESO-jevimi observatoriji
in pusto puščavsko pokrajino.
Pogled na spektakularen komet McNaught
januarja 2007 je bil osupljiv.
Komet Lovejoy je nepričakovano preživel
svoj najbližji mimolet Sonca
in se prikazal kot božični komet
v puščavi Atakama leta 2011.
Lepota puščave Atakama
bo še naprej očarala obiskovalce.
Prepis ESO; prevod Dunja Fabjan (Portal v vesolje)